
EVELYN WEVER-CROES 





Prome Minister Evelyn Wever-Croes: 


GOBIERNO A CONMEMORA ESNAN CU A 
PERDE E LUCHA CONTRA COVID 19 


Diasabra atardi, Gobierno di Aruba hunto cu Parlamento di 
Aruba a conmemora 1 afia di Covid na Aruba. Esaki a tuma 
luga dilanti di Bestuurskantoor na unda cu a tuma luga un 
ceremonia floral pa recorda e 78 personanan cu a perde nan 
bida den e aña aki na Aruba pa motibo di Covid. Despues cu 
Ministernan di Gabinete Wever-Croes y Parlamentarionan 
di nos pais a pone flor den lama pa conmemora esnan cu a 
fayece di e pandemia aki y a cende candela di un antorcha 
pa recorda e impacto di Covid riba nos pais, Prome Minister a 
duna un discurso y a desea forsa na tur famia cu a pasa den 
e dolor aki. 


Despues di e ceremonia cu a tuma luga dilanti Bestuurskantoor, 
a sigui un programa special di un resumen di e afia cu a pasa 
y di oracion pa brinda sosten y forsa na tur famia cu a pasa 
den e tristesa grandi aki. Por mira e programa aki riba pagina 
di Facebook di Gabinete Wever-Croes. 


Prome Minister Evelyn Wever-Croes: “Nos a experiencia 
momentonan hopi duro, pero e bunita tabata e solidarismo cu 
nos comunidad a demostra. Cu mas determinacion cu nunca 
nos lo bringa e pandemia aki, pa Aruba por progresa. Pasobra 
nos ta stima nos mes, nos ta stima nos famia y nos ta stima 
Aruba”. 

Prome Minister Evelyn Wever-Croes: 
Discurso di Prome Minister 


CONMEMORACION 1 ANA DI COVID NA ARUBA 





Diasabra 13 di maart 2021, ta un aña desde Covid 19 a drenta 
nos pais. Gobierno di Aruba pa recorda e impacto cu e tawata 
tin riba nos pais, a conmemora esaki den un ceremonia y 
programa special dedica specialmente na esnan cu a perde 
e bataya cu Covid deseando nan famianan forsa cu e perdida 
di nan ser keri. Prome Minister Evelyn Wever-Croes dilanti di 
Bestuurskantoora duna un discurso hopi emocional enfatisando 
primordialmente e solidarismo y sosten di nos pueblo cu otro. 


"Un afia pasa, na e momentonan aki, nos tabata den 
incertidumbre y preocupacion grandi. Nos a caba di constata 
dos caso di Corona Virus na Aruba y nos mester a comunica 
esaki na comunidad. Desde e momento ey pa awe, nos bida 
a cambia. Plannan cu nos tabata tin pa su mayan, of e luna 
despues, tur mester a wordo para, sin sa ki dia nan lo continua. 


Den e siguiente dos simannan, Mester a tuma decisionnan 
dificil den bienestar di comunidad, y nos mester tawata sigur cu 
comunidad por a compronde e decisionnan tambe. Pa prome 
biaha den historiua di nos pais cu nos a cera fronteranan pa 
evita mas importacion di e virus. E ultimo vuelo comercial 
tawata un KLM dia 26 di maart, y despues cu e avion ey a lanta 
vuelo, nos pais a keda cu un silencio, tristesa y incetridumbre 
kico ta bay pasa. 


Mesora tambe mester a limita movecion di persona riba nos 
pais, pa evita cu e virus ta sigui plama mucho lihe. Nos a cera 
scolnan, nos a introduci toque de queda y shelter in place. 
Medidanan cu nos ningun tawata custuma cu ne, y a tarda pa 
tur hende ahusta. 


NOS BIDA A CAMBIA DI UN DIA PA OTRO. 
Bunita tabata di mira con famianan tabata pasa mas tempo cu 


otro, paden den cas. Nos a uni como pais, den solidarismo, y 
a pone mas atencion na esnan cu mester mas atencion. Hiba 





un sopi pa e bisinja cu ta biba su so, y ta sinti solitario. Traha 
un te di moringa y hiba pa un tanta grandi. haci un yamada di 
telefon na e omo grandi, cu bo no a tende di dje pa hopi tempo. 
Nos mester a restringi bishitanan na casnan di cuido cerca nos 
grandinan pa nan propio proteccion, pero a traves di tablets 
cu nos a percura pa tur cas di cuido haya, nan por a sigui den 
contacto. 


Na e momento aki 1 di cada 5 persona na Aruba ta depende 
di pakete di cuminda di Crus Cora y Fundacion Pa nos 
Comunidad. Y ta realmente hopi bunita pa mira boluntarionan 
ta yuda e famianan aki. 


Berdad nos tabata memey di crisis, cu hopi preocupacion y 
hopi reto, pero esey no a stroba nos di pensa riba otronan 
tambe, otronan cu tabata tin mas mester cu nos. 

Bunita tambe tabata con mas di 125 profesionalnan a bin 
hunto pa traha riba un Masterplan di recuperacion economico, 
boluntariamente. Y e masterplan aki, Reposicionando rumbo 
di nos pais, ta e guia pa saca nos di e crisis. 


Bunta tambe tabata pa mira con den Reino nos a uni, y haya e 
ayudo financiero cu nos tawata tin mester. Y locual realmente 
ta hopi bunita ta e gratitud di nos comunidad pa e sosten 
financiero cu Gobierno a duna; Subsidio di salario; Fase; 
Sosten na empresa mediano y chikito. 


Mi a ricibi na oficina siman pasa un sefiora, su number di carinjo 
ta Maria, y e kier a bin conta mi con e pandemia a afecta e y 
su famia. Maria ta mama soltera, cu 3 yiu, tur tres ta bay scol. 
Maria ta traha den sector hotelero. E insiguridad ora frontera a 
cera, cu muchanan na cas pasobra no tabata tin scol, hotel a 
anuncia cu mester retira personal, El a bay riba Fase e prome 
luna y el a cay atras cu pago di huur, awa y coriente. 


E siguiente luna e por a bay riba subsidio di salario y maske 
cu ta 60% di su salario e tawata cobra, e tawata y ta ainda 
eternamente agradesido pa e subsidio ey. Danki na e Fase y 
despues subsidio di salario, e por a mantene su cas, y yega 
na areglo pa paga su cuenta di awa y coriente. Maria kier a 
expresa su gratitude personalmente. Y manera Maria, tin 
11.650 persona cu afia pasa a haya Fase, y 25 mil persona cu 
afia pasa a haya loonsubsidie. 


Ta bunita ora — apesar cu cosnan ta dificil - hendenan ta 
demostra gratitud. Pasobra realmente nos tur tin hopi pa ta 
agreadecido. Irespecto kico por ta pasando den bo bida, wak 
rond, kere mi, semper, semper tin algo pa bo ta agradecido 
pe. Den e temporada nos dilanti, mas nos enfoca riba gratitud, 
mas nos lo logra. 

Continuacion CONMEMORACION 1 ANA DI COVID NA ARUBA.... 


Awe, un afia despues nos por bisa cu 3 factor a contribui na 
nos exito: 

LA Nos tawata prepara pa atende cu e epidemia 

2 Nos strategia di test agresivo 

3. E decisionnan cu nos a tuma den apenas dos siman di 
e crisis, pa frena e contagio 

Te cu awe nos a haci 112.959 test na Aruba, di cual 35% ta 
nos residentenan y 65% ta nos turistanan. Total 8376 persona 
a test positivo, di cual 93% ta nos residentenan, y tin 270 caso 
activo ainda. Nos a mira e virus lanta cabes pa di tres biaha, y 
mes ferviente cu e dos prome biahanan, nos ta bringando e di 
3 ola awor tambe. 


Lamentablemente te cu awe tin 78 persona cu a fayece cu 
Covid, di cual 1 so ta no residente y 77 ta nos ciudadanonan. 
Y esaki ta e parti di mas mas duro di e pandemia aki. Esaki ta 
locual nos kier evita mas tanto cu ta posibel. E edad average 
di esnan cu a fayece ta 74, y e gran mayoria di esnan cu a 
fayece cu Covid tabata tin otro problemanan di salud, problema 
di curason, presion, sobrepeso, diabetes, rion. Y p'esey nos 
mester cuida e grupo aki mas cu tur. Esaki ta e grupo na 
riesgo, pa cuminsa pa e edad, y si riba dje e persona tin un 
di e problemanan di salud cu mi a menciona, e riesgo ta bira 
mas grandi. nos por protege nan awor miho, pasobra awor tin 
e vacuna. Si nos por protege nan, nos tur por ta mas trankil. 


Awe, un aña despues, nos ta mira atras cu hopi gratitud pa tur 
esnan cu a pone nan bida na peliger pa otronan, nos frontliners, 
den cuido, den orden publico, den sector di turismo. Danki di 
curason pa boso trabou duro, incansabel y cu Dios bendiciona 
boso pa sigui cu e trabou grandi cu boso tin. Un palabra di 
gratitud tambe pa tur nos profesionalnan, especialmente den 
e area medico, y di e Crisisteam di Gobierno, cu a yuda nos ta 
bon prepara pa tuma decisionnan necesario. 


Y awe nos ta para dilanti oportunidadnan nobo. Nos ta den e 
crisis ainda, den e pandemia ainda, pero nos tin pespectiva. E 
vacuna tey, e prome batch di 11 mil a caba den menos di dos 
siman, danki na nos ekipo di profesionalnan prepara y dedica. 
E di dos batch a yega dia 9 di maart y casi 1000 persona a 
wordo vacuna caba cu e di dos dosis. 


Como 30 mil persona a registra caba pa wordo vacuna, y lo 
haya nan turno aki dos siman ora e siguiente batch yega. Y 
asina nos lo percura pa yega un grado halto di vacunacion. 
Nos no ta obliga ningun hende di vacuna, e ta BO decision si 
bo ta vacuna of no. Pero e consecuencianan di no vacuna ta 
pa BO responsabilidad tambe. 


Nos compromiso ta pa protege esnan vulnerable. Tur esnan 
riba 60 aña, y tur esnan bou di 60 aña cu tin problemanan serio 
di salud. Mas hende vacuna, mas lihe nos ta yega na e punto 
cu nos por flexibilisa. 


Vacuna ta parti di e solucion, awor ainda e no ta e solucion. E 


solucion real awor ainda, ta pa nos sigui cuida. Sigui tene nos 
mes na regla. Sigui laba man frecuentemente, tene distancia, 
uza tapaboca, y esun principal: si bo tin un sintoma, keda 
paden, yama bo dokter, test. No sigui cana rond ta reparti e 
sintomanan, isola bo mes mesora, y warda e resultado di test. 


Nos ta bringando un enemigo invisible, pero hopi hopi cruel. 
E ta un enemigo hopi poderoso, pero e arma pa bringe, ta 
den nos man, di cada un di nos. Ta e reglanan cu mi a caba di 
menciona, nan no ta dificil. Por fabor, ban sigui cuida nos mes, 
y nos famia pa asina Aruba por progresa. Nos ta haci esaki 
pasobra nos ta stima nos mes, nos ta stima nos famia, y nos ta 
stima Aruba. Cu Dios bendicona cada ciudadano di nos pais. 

AVISO IMPORTANTE 


Departamento di Obra Publico ta informa pueblo di Aruba en 
general y specialmente nos automobilistanan cu ta haci uzo di 
e caminda di Seneblar, Brusca y Hato cu lo bay cera e caminda 
pa asina nos cuminsa cu trabounan preparativo pa despues 
nos asfalta. 

Trabounan preparativo lo cuminsa dialuna 1 di maart 2021 te 
cu diabierna dia 12 di maart 2021. (si no haya contratiempo) 
E caminda cu lo wordo asfalta lo ta na altura di Seneblar #15, 
Brusca 25A te cu Hato 119E. 

Ruta alternativa lo keda indica cu baricadanan y borchinan di 
aviso y e orario di ceramento lo ta di 8'or di mainta pa 4'or di 
atardi. 

En conexion cu e trabounan menciona Departamento di Obra 
Publico ta pidi pa tene cuenta cu e inconveniencianan cu lo por 
surgi pa cual nos ta pidi nos disculpa. 

Por fabor tene cuenta 





T Pe. 











PLAZA BETICO CROES HAYANDO 

Prome Minister Evelyn Wever-Croes: 


BO KIER TA PERIODISTA PA UN DIA? 


Ministerio di Asuntonan General 
conhuntamente cu Ministerio di 
Asuntonan Social ta desea di enfoca 
riba e importancia di Prensa den un pais 
democratico. 

Ta sumamente importante pa desaroyo 
sano di un pais pa sigui eleva e nivel di 
suministro di informacion. 


P'esey, Gobierno di Aruba a dicidi pa 
duna enfoke na nos muchanan, nos futuro 
periodistanan, nos prensa di mayan. Pa 
medio di un proyecto “Periodista Pa 1 
Dia”, lo duna espacio na nos muchanan dia: vici 
pa cera conoci di un manera practico Winister-President pregui 

kico ta e trabou di un periodista y asina 
stimula e interes den nos muchanan pa 


studia den e ramo di Prensa Profesional. ditaun periodista! 


sensación 
Durante 5 siman nos Minister-President 
sra. Evelyn Wever-Croes, lo habri 

` Ya. 
portanan di gobernacion pa un grupo AGO la kier punirai 
selecta di nos muchanan di Aruba haci 
pregunta durante e conferencia di prensa 
hubenil. 


NeveiynWever-Croes: 


Pa prome biaha nos muchanan lo haya 
oportunidad pa haci Minister-President 
pregunta en persona y haya contesta 
riba nan preguntanan. Muchanan di scol 
basico por registra online cu asistencia 
di un mayor of representante y haci tres 
pregunta di e mucha su interes a traves di 
e website www.specialprojectsaruba. 
org y despues cu a registra online 
lo ricibi automaticamente un email di 
confirmacion di inscripcion den inbox 
(of junk mail). Tambe por download e 
formulario riba e website, print e, yen'e, 
y entreg'e na Bestuurskantoor. Esnan cu 
e preguntanan mas interesante lo haya 
e oportunidad unico aki pa participa. 
Ultimo fecha pa registra pa participa ta 
dialuna 22 di maart. 


Tuma esaki como un invitacion personal 
di nos Minister-President na nos pentalprajettsaruta. ata 
muchanan. Si bo viu tin un interes pa È 
ta periodista pa un dia y participa hunto 
cu otro hoben durante un conferencia di 
prensa hubenil, bishita e website www. 
specialprojectsaruba.org y haya mas 
informacion con pa inscribi y cu e chance 
pa haya e oportunidad di sinta den un di 
e asientonan den e sala di conferencia 
oficial di Gobierno di Aruba! Nos ta 
ansioso pa bo participacion. 









MINISTER XIOMARA MADURO 


MINISTER XIOMARA MADURO TA INFORMA 

CU ARUBA TA MANTENE SU 'INVESTMENT 
RATING' CERCA STANDARD AND POOR'S 








Pa e agencia di credito Standard & Poor's Global ratings Aruba 
ta mantene su posicion di pais den categoria di investment 
grade apesar di e contratiempo economico y financiero enorme 
ocasiona pa COVID-19. E impacto riba turismo y economia ta 
haci cu e rating no por sigui na BBB+ y ta adapta esaki na 
BBB, pero na mes momento S&P ta reconoce cu e panorama 
(outlook) ta bay di ‘negativo’ pa ‘stabiel’. 


S&P ta indica den su ultimo raport cu entre tur e paisnan cu 
nan ta atende, Aruba ta un di e paisnan mas dependiente di 
turismo y cu e impacto di COVID-19 riba nos economia ta 
severo. Na maart 2020, na cuminsamento di e crisis causa 
pa e pandemia di COVID-19, S&P a revisa e rating di Aruba 
su sistema economico y financiero di stabiel pa negativo, 
indicando asina cu e rating ta fragil. S&P tambe na afia 2020 a 
indica cu Aruba lo ta e pais mas afecta pa e pandemia. 


Durante nan entrevista e afia aki cu varios instancia, incluso 
Gobierno, CAFT, representantenan di Hulanda y sector priva 
nan por a concretisa cu e impacto di COVID-19 riba economia 
di Aruba ta substancial. Pero alabes a conclui tambe cu na 
Aruba tin ingredientenan necesario pa logra mehoracion den e 
añanan nos dilanti y asina a cambia nan expectativa (outlook) 


for di negativo pa stabiel. 


E agencia ta premira cu lo tuma algun afia pa Aruba recupera 
di e impacto di COVID-19 y esaki lo causa cu e debe nacional 
lo sigui aumenta durante un periodo, sea pa medio di fondonan 
di Hulanda of riba mercado comercial. 


S&P ta indica cu den caso cu economia recupera na un paso 
rapido den e proximo dos afia, nan lo considera upgrade 
e rating di Aruba. Pero e riesgo pa esaki ta depende di e 
fluctuacion den outbreaks di COVID-19 y posibel restriccion di 
biahe particularmente na Merca. Ta aspectonan cu Aruba no 
por influencia y lo haci cu e periodo di recuperacion lo por bira 
mas largo. 


S&P ta reconoce cu tin interes den e refineria y e terminalnan, 
y cutin e potencial pa apertura, pero e agencia ta scohe pa no 
inclui esaki den nan proyeccion. Na 2012 S&P a inclui plannan 
pa un posibel reapertura di refineria como parti di e rating, pero 
despues mester a baha e outlook for di stabiel pa negativo 
despues cu e plannan ey no a wordo realisa. Awor ta escohe 
pa ta mas conservativo den nan proyeccionnan. 


Aruba asinata mantene suinvestment grade apesar di e impacto 
di COVID-19. Esaki ta un sefial positivo pa instancianan cu 


ta inverti den Gobierno, pero tambe pa tur inversionista cu ta 
participa den sector priva di nos economia. 


STANDARD 
SPOOR'S 

MINISTER MADURO A HAYA UN BENDICION 
APOSTOLICO DI PAPA FRANSISCO 


Diahuebs Minister Maduro a haya un sorpresa na momento 
cu Pastor Andry Jose Soto di Parokia di Brazil a pasa bishita 
e mandatario pa entrega un documento. Pastor Andry a keda 
encarga pa Obispado di Willemstad, pa entrega un Bendicion 
Apostolico di Papa Fransisco na Minister Maduro pa su trabou 
como Minister di Cultura na beneficio di Iglesia Catolico na 
Aruba. 


































Esaki tabata un sorpresa grandi y un honor grandisimo cu a 
yena Minister Maduro cu hopi emocion, ya cu un Bendicion 
Apostolico di Papa Fransisco ta algo masha special. 


Minister Maduro ta gradici Pastor Andry y Obispado di 
Willemstad cu a manda e peticion pa e bendicion special pa 
e mandatario y su famia. Manera na hopi ocacion Minister 
Maduro ta expresa, "ta Dios so sa cuanto trabou nos ta haci 
na bienestar di Aruba. Mi ta gradici di curason pa e bunita 
bendicion aki." 











IAN SORE ALS 
She Doly Father Francis 
corbially impas 


Apostolic Blessing to 


» the requested 





SISinistra Xiomara sISaduro 
and Family 


invoking through the intercession 
of the Virgin siSary 
an abundance of Divine graces 

MINISTER GLENBERT F. CROES 

Sociaal Crisis Plan: 


ABUSO FISICO DI MENOR 


Ora un persona ta dal of haci dafio fisico intencional na un 
mucha, esaki ta wordo considera como abuso fisico. Ora un 
persona ta keda sin duna un mucha locual ta su necesidad 
basico di bida manera: cuminda, un dak pa e biba, scol, 
structura den su desaroyo, educacion of recreacion tambe ta 
un forma di abuso di mucha. 


Abuso fisico por sosode den forma leve pero tambe extremo, 
nos ta duna algun ehempel di actonan di abuso fisico di mucha: 
Bati un mucha 

Kima un mucha, cu awa cayente, sigaria etc. 

Sofoca of choca un mucha 

Sacudi, tira, dal of morde na su curpa 

Purba hoga of wanta bou di awa 

Duna un mucha veneno cu ta afecta su salud 

Kishiki den forma extremo y sin su permiso 

Kinipi, pas'e un wanta of lag'e cay pa malo 

Tur otro forma cu ta haci dafio na su curpa 

Retene un mucha di por drumi bon, come bon of haya 
su medicamento tambe ta conta como abuso di mucha 


Con pa señala abuso fisico di mucha? 

Ora un mucha ta wordo abusa fisicamente por reconoce esaki 
na cierto señalnan. E señalnan por ta varios y ta diferencia pa 
cada mucha y su situacion specifico. E ta importante pa semper 
tene cuenta cu tin e posibilidad cu e señalnan aki no semper 
ta duna indicacion cu tin abuso fisico di mucha andando y cu 
esakinan por a wordo causa door di otro motibonan. Pa es 
motibo semper mester keda alerto y no keda keto pa busca 
ayudo of conseho di nos profesionalnan. Paso cu e accion 
corecto bo por salba un bida. 


Señalnan di abuso fisico: 
. E mucha ta expresa y ta papia cu un adulto ta abusa di 


dje 
. Pleki blau na wowo, cara of curpa cu no tin splicacion 
aceptabel 


. Weso di curpa kibra, marcanan di djiente (mordi) of 
kemadura riba curpa 
. Cambio diripiente den comportacion di un mucha 











. Comportacion hopi bruto, agresivo of hopi negativo 

. Comportacion demasiado keto y tin hopi dificultad pa 
cera amistad 

. E mucha ta protesta, yora y sclama ora cu e mester bay 
cierto luga por ehempel: su cas, scol, creche, of na un otro 
luga of cas cu e abuso ta tuma luga 

. E mucha ta mustra di tin hopi miedo pa un persona 
specifico 

. E mucha ta hopi alerto y ta ansha mescos cu algo malo 
ta bay pasa cu ne 

. E mucha ta reacciona cu miedo ora bo mishi cu ne 

. E mucha ta bisti paña inadecua pa tapa e marcanan 
ariba su curpa por ehempel; manga largo, carson largo ora ta 
haci calor 

. E mucha ta mustra mal cuida y ta semper cansa 

. E Mucha ta keda te lat ariba caya y ta parce bandona 

. E Famia ta hopi isola y no ta permiti e muchanan pa tin 
contactonan cu otronan 


Ora bo ta sospecha abuso di menor tuma contacto cu Bureau 
Sostenemi na 588-1010 pa conseho y ayudo. Si bo ta den un 
situacion di emergencia y bo ta sinti cu bida ta na peliger yama 
Polis na 100. Actua mesora, no keda keto! 


Pa haya sa mas tocante abuso di menor bishita nos website 
www.scparuba.com. “E bienestar y siguridad di nos muchanan 
ta e responsabilidad di nos tur” — Sociaal Crisis Plan. 


= ATA 


uhm O 


var rÉ 


E vacuna contra COVID-19 por genera algun sintoma 
despues di e prome of e di dos dosis. Aki un lista di 
algun di e sintomanan: 


+ Bo brasa por bira cora, hincha 
un tiki y por tin dolor den dje 

+ Keintura 

s Por sinti cansa 

DI Dolor di cabes 

s Dolor muscular/den curpa 

+ Calafrieu 

+ Dolor den e joints 


Mayoria di e sintomanan ——. 
despues di vacuna ta. / 
pasa den un of dos _ 
dia maximo. 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER _ 








Diaberna atardi Minister Andin Bikker y Stichting Algemeen 
Pensioenfonds Aruba (APFA), representa pa directornan 
sra. Sheila van Veen y sr. Erik Goris, a firma un acuerdo di 
principio pa bay desaroya un Centro Policial nobo pa Cuerpo 
Policial di Aruba (KPA) den area di Oranjestad. Ya pa basta 
afa caba KPA y Sindicato SPA a bin ta expresa e deseo 
pa haya Centronan nobo pa KPA entre otro den e area di 
Oranjestad. Minister Andin Bikker a duna oido na esaki y na 
2019 a logra muda cierto departamentonan cu antes tabata 
na Frankrijkstraat pa un edificio mas nobo y amplio situa 
na Wayaca, completamente adapta na e deseonan di KPA. 
Tambe a establece e departamento di 'Tourism Oriented 
Policing and Security' (TOPS) na e edificio di Arubus riba L.G. 
Smith Boulevard, pues central den e shopping area di turismo 
crusero. 


Den cuadro di e esfuerso pa por sigui aloca mas 
departamentonan di KPA den edificionan mas central y 
moderno, adapta specificamente na e deseonan di KPA, 
Minister Andin Bikker awe a firma un acuerdo di principio 
cu APFA, pa hunto bay explora e posibilidadnan pa cu sea 
edificonanan existente of desaroya uno nobo. Den e cuadro ey 
ya indentifica un edificio cu tin preferencia di KPA y Sindicato 
SPA na un area hopi central, y APFA a encamina un proceso 
den un esfuerso concreto pa por adkeri esaki y bay adapte na 
e deseonan di KPA. 











Como e fondo di pensioen mas grandi na Aruba di empleadonan 
publico, empleadonan di companianan di Gobierno y 
institutonan subsidia dor di Gobierno, APFA ta un partner 
logico y ideal no solamente pa e proyecto aki, pero tambe pa 
mas proyectonan di Gobierno den futuro, ya cu e inversion ta 
bay na beneficio di e fondo di pensioen, pa por sigui reenforsa 
e base solido di pensioen di empleadonan publico y di tur otro 
entidad pa cual APFA ta encarga cu e maneho fondonan di 
pensioen. 








Dialuna 15 Maart 2021 NG ONLINE 





Cuerpo Policial Aruba: 





Introduccion di uniform nobo di Cuerpo Policial Aruba 


For di afia 1986 Cuerpo Policial Aruba ta usa e uniform policial 
cu nos tur conoce. E carson deftig color blou, e camisa blou of 
blanco cu manga cortico of manga largo y esey combina cu e 
petchi plat. Cu tempo a bin diferente sorto di uniform aserca cu 
diferente unidad policial ta uza awendia . 





































Pa motibo cu tin diferente variacion y combinacion di uniform 
den Cuerpo Policial a haci cu dia 29 maart 2016, mando policial 
di Cuerpo Policial Aruba a reuni hunto pa asina evalua y tuma 
un decision pa instala un comicion pa analisa y modernisa e 
uniform y imagen nobo di Cuerpo Policial Aruba. 





Despues di diferente pruebanan y investigacion a resulta cu 
Cuerpo Policial Aruba ta cla pa introduci su imagen nobo di 
uniform entrante 15 maart 2021. Comunidad lo mira dos (2) 
diferente estilo di uniform cu patruyanan di diferente districto 
lo usa cu ta esun tradicional y operacional. Un (1) e uniform 
tradicional cu comunidad conooce (carson blou cu camisa 
blou of blanco cu petchi plat). E di dos (2) ta e uniform nobo di 
polis operacional (carson blou scur, polo blaou scur cu geel y 
un baseball cap). 


Comunidad por mira e cambio mesora entrante dialuna awo 
15 di maart pa motibo cu e unidadnan manera surveillance 
Oranjestad, Noord, San Nicolas y Santa Cruz, unidad di trafico 
planificacion y investigacion, unidad motorisa y unidad canino 
(k-9 unit). Esakinan ta e prome unidadnan cu lo usa e uniform 
nobo operacion y tradicional. 


Despues e otro departamentonan tambe lo haya e uniform 
operacional. Cu e introduccion di e uniform nobo aki ta yega 
na e decision cu tur otro uniform ta wordo saca for di servicio 
di Cuerpo Policial Aruba. 

MINISTER DANGUI ODUBER 

Minister Dangui Oduber: 


AHATA TAMBE A JOIN E REGISTRACION 
DI VACUNA 











Despues di a reuni cu Camara di Comercio Minister di 
Turismo, Salubridad Publico y Deporte Sr. Dangui Oduber 
conhuntamente cu sector priva a yega na un strategia pa 
acelera e proceso di registracion pa haya e vacuna. Den 
cuadro di esaki AHATA a uni su mes na e programa nacional di 
vacunacion. Diaranson ultimo DVG a cuminsa duna asistencia 
pa e registracion na e empleadonan di hotelnan. 


Minister Oduber a sefiala cu AHATA ta un partner importante 
di Gobierno, nan ta conta cu mas di 100 miembro cu ta 
representa alrededor di 24 mil trahador den e sector turistico 
di Aruba. Segun e mandatario ya caba tin 20 hotel cu a registra 
pa haya e asistencia di registracion pa nan empleadonan na 

pia di trabou. E programa di vacunacion ta hopi importante pa 
e recuperacion di Aruba su turismo v economia. Unabes mas 
V mas hende ta vacuna Gobierno por flexibilisa e medidanan 
impone, por ehempel e orario di cierre v toque de queda. Esaki 
lo trece aumento den e benta pa e negoshinan den e sector 
turistico. 


Minister Dangui Oduber ta hopi satisfecho cu e cooperacion 
cu Gobierno ta ricibiendo di sector priva. Tur ta consciente 
cu e vacuna ta e unico herment cu tin pa Aruba por Sali di e 
pandemia aki v cuminsa recupera su economia. Masha danki 
pa boso contribucion. 

Minister Dangui Oduber: 


NOS TA CONMEMORA 1 ANA DI COVID-19 
NA ARUBA 


Diasabra ya ta marca un aña caba cu Aruba a conoce su prome 
2 casonan di COVID-19, Aruba a bira parti di e pandemia 
mundial y nos bida a cambia. Esaki tawata e aña mas duro 
den historia di pais Aruba. Un anja dificil, cu hopi stress la nos 
tur, cu hopi tension y intercidumbre. Nos tur a sinti e effectonan 
y Covid-19 a causa hopi destruccion den tur sentido di palabra. 
Pesey Gobierno lo conmemora e fecha di 13 di maart 2021 pa 
trece un reflexion riba tur locual pais Aruba a pasa aden, asina 
Minister di Turismo, Salubridad Publico y Deporte Sr. Dangui 
Oduber a trece dilanti. 

Minister Dangui Oduber tabata tin un rol hopi importante 
durante e pandemia mirando e carteranan di Turismo y 
Salubridad cu tabata esnan cu a wordo afecta directamente 
door di e pandemia. E mandatario conhuntamente cu ful e 
Crisis Team, conseho di minister y bou liderasco di Minister- 
President a haci tur locual tawata den nan alcanse pa cuida y 
proteha e comunidad di Aruba. 

Pa prome biaha den historia, Aruba a conoce un toque de 
queda, shelter in place y un lockdown na nos frontera. Tabata 
desicionnan dificil pa tuma, pero mester a pone bida di hende 
prome sabiendo cu esaki ta bin a cambio di nos economia. 
Gobierno semper a haci su maximo esfuerso pa trece e 
balansa entre salubridad y economia. Hopi tabata esnan cu a 
perde nan trabou debi na e pandemia y ta esnan cu a perde 
nan sernan keri debi na Covid-19. 


Gratitud 

Minister Oduber kier a gradici di curason tur esnan cu ta 
traha den cuido. Danki na boso esfuerzo y compromiso pa 
brinda un excelente cuido y servicio na patientnan. Danki 
na tur frontliners cu tatwata na trabou percurando pa Aruba 
por keda draai. Danki na coleganan di ministerio TVS, mi 
colegnan minister, miembronan di crisis team, departamento 
di salud publico (DBZ- team brond- contacten onderzoek, team 
isolatie en quaraintaine- taskforce bedrijven- team vacuna) y 
specialmente na communidad pa e comprension y disciplina 
demostra den e 1 anja aki. 

Nos ta gradicido na bosonan tur. Aruba a demostra union 
durante e pandemia pa combati esaki. 


Intensive Care Unit (ICU) 

Prome cu e pandemia HOH tabata tin solamente 11 unidad 
di cuido intensivo, Minister Oduber a percura pa aumenta e 
capasidad cu 22 unidad di cuido intensivo. Actualmente HOH 
tin 33 unidad di cuido intensivo cada un cu nan mesun ventilator. 
Tambe e mandatario a percura pa aumenta e personal di cuido 
cu 108 personal extra di AMI. Na ningun momento HOH a 
yega na nan maximo capasidad di e ICU y semper por a duna 

e mihor cuido na e pashentnan. Den un aña di COVID-19 un 
total di 457 pashent a keda hospitalisa y lamentablemente e 
virus a cobra bida di 77 persona. Sigur esaki tawata esun mas 
doloroso pa nos tur. 


Aruba Health App 

Nos obstante tur e retonan nos a pensa con nos por percura 
pa por recupera nos turismo den medio di un pandemia. 

For di dia cu Aruba a habri su fronteranan na juli 2020 Aruba a 
lansa e Aruba Health App. Cu e app aki turistanan y localnan 
cu ta yega Aruba ta download e app y ta haya tur informacion di 
nan PCR test dentro di 6 ora den manera digital. Aruba a wordo 
reconoci mundialmente pa nos protocolnan, nos innovacion y 
sigur e Aruba Health App. Awor por uza e mesun app aki pa 
registra pa haya bo vacuna. Minister Oduber ta satisfecho cu 
atrobe Aruba ta frontrunner y pionero pa innovacion. 

Continuacion NOS TA CONMEMORA 1 ANA DI COVID-19 NA ARUBA.... 


Aruba Health & Happiness Code 

ATAapreparaeAruba Health and Happiness Code, a percura pa 
certificacion tur e establicimentonan caminda nan ta demostra 
na e turista cu nan establicimento ta cumpli cu tur rekisitonan 
di COVID-19, manera un bon higiena y proteccion. Esaki a 
sirbi como un punto importante di mercadeo cu a mustra e 
turista cu Aruba ta un destinacion sigur pa cu COVID-19. 


Vacuna 

Aruba ta un di e paisnan afortuna na mundo cu tin acceso 
na e vacuna contra COVID-19 como nos ta parti di Reino. 
Recientemente e di dos lote di vacunanan a yega Aruba, te 
cu awor Aruba a ricibi 24.570 vacuna for di Hulanda. Tin mas 
di 30 mil persona cu a registra pa haya e vacuna di cual 11 
mil hende a haya e vacuna caba. Minister Oduber ta haci un 
yamada na comunidad pa sigui registra pa participa den e 
campaña nacional di vacunacion. 

Minister Dangui Oduber ta gradici comumidad di Aruba pa nan 
pa nan pasenshi y disciplina durante 1 aña hopi dificil. Hunto 
nos lo logra vence e pandemia aki. Ban sigui vacuna Aruba, 
ban sigui salba bida y ban prospera. 


Finalmente minister Oduber a bisa cu Covid-19 a pone nos 
tur para keto y reflexiona con nos mester balora tur loke nos 
tin riba e pais aki. Nos lo sa di bounce bek, Aruba ta un pais 
resiliente, fuerte y den union, paz y harmonia nos lo mira bek 
un futuro briyante pa un y tur cu ta biba riba e pais aki. 

Presidente di Corte Supremo, sra. mr. dr. Dineke de Groot, a 
haci un bishita di cortesia serca Minister Plenipotenciario, sr. 
Guillfred Besaril. Durante e bishita di sra. de Groot na Minister 
Besaril a logra intercambia riba puntonan di mehoracion y 
preocupacion den nos comunidad. 


Un punto cu den e opinion humilde di e mandatario, Corte 
Superior por ta mas activo den dje ta comunicacion y 
informacion na Pueblo di Aruba. Specialmente na momento cu 
ta trata veredictonan relaciona cu delitonan cu ta impacta nos 
comunidad. Hopi ta esnan cu tin critica riba e verdedictonan 
(straf) cu ta wordo duna di parti di Corte. Comunidad ta 
disgusta principalmente ora ta trata condenanan pa abuso 
di menor di edad of casonan den cual pa motibo di un acto 
criminal e bida di un ciudadano ta keda exigi. Famia, amistad 
y e comunidad en general ta keda c'un sabor amargo atras 
pa motibo di e comunicacion of falta di informacion na con ta 
yega na e veredictonan. Mayoria biaha ta Ministerio Publico, 
Cuerpo Policial y nos institucionnan (por ehempel Parlamento) 
ta keda como e blanco di critica. E tema aki pa e ultimo afianan 
ta hopi actual na Aruba y tambe e ta hopi delicado. P'esey 
segun Minister Besaril e ta un bon momento pa hunto nos mira 
kiko ta esencial pa trece e alivio y comprension necesario den 
Pueblo. 


Tambe durante di e bishita a papia riba e posibilidad di introduci 
e asina yama “Buurtrechters” (Jueznan di Bario). E "Jueznan di 
Bario"na Hulanda ta tene nan sesionnan den bario (Gemeente) 
riba dia- y orarionan fiho den siman. Casonan cu ta wordi atendi 
pa e tipo di jueznan aki ta leve, mas enfoca riba e calidad di 
bida di e ciudadanonan, asuntonan di placa y seguridad den 





nan bario. E intencion tras di e "Jueznan di Bario" ta pa elimina 
e obstaculonan cu tin den nos bida diario pa hende djis cana 
bai un juez. "Bo tin un diferencia di opinion cu bo bisifia paso 
un mata den su cura ta hinca abo den gasto cu limpiesa? Bo 
tin diferencia di opinion cu e contratista trahando bo cas? Djis 
pidi un cita cu e juez aki, presenta riba e dia di bo cita y trece 
e caso pa dilanti. Despues di scucha ambos partido, e juez ta 
dicta sentecia di biaha, cual tin mes valides legal cu cualquier 
otro sentencia den nos sistema huridico. Asina simpel. No 
mester di abogado, ni di gasta un dineral na un caso”, Minister 
Besaril a declara. 


Awendia hopi asunto ta wordo regla di forma digital. Sra. de 
Groot a informa Minister Besaril di e plan di Corte Superior pa 
duna tur habitante di e parti Caribense di Reino e oportunidad 
na hasi uzo di e canalnan digital pa comunica cu Corte Superior. 
N'e momentona aki e acceso ta via “DigiD” (e loket digital di 
Gobierno Hulandes) y esaki ta limita e usuarionan. Sra. de 
Groot ta spera cu pronto e obstaculo aki keda soluciona. Sigur 
pa casonan di Belasting den Corte Superior e lo ta un alivio 
grandi. Pues un combersacion hopi ameno den cual na final 
Minister Besaril a desea sra. de Groot hopi exito den su funcion 
nobo. 


Dineke de Groot a cuminsa su carera den e poder hudicial 
na corte di husticia na Amsterdam. Na 2012 sra. de Groot a 
cuminsa como 'Raadsheer' na Corte Supremo. Despues di 6 
afia ela keda apunta como vice-presidente di Corte Supremo. 
Riba prome di november di afia pasa, sra Dineke de Groot 
a bira susesor di Geert Corstens como presidente di Corte 
Supremo di Reino Hulandes. 

Eddy Paris: 











Na mey 2019 Minister President di Aruba a ricibi e promer relato 
di OCTA (Association of Overseas Countries and Territories) di 
e proyectonan Erasmus+. 


E relato aki a keda presenta den forma di un booklet, tambe 
digital. Obhetivo di e promer relato ta pa OCTA por tin un bista 
di e "state of play” di e prestacion di tur e 22 paisnan miembro, 
cu e programanan “horizontal di EU, manera Erasmus+. 


REPORT ON THE PARTICIPATION 
OF THE OVERSEAS COUNTRIES 
AND TERRITORIES 


IN THE EUROPEAN UNION 
PROGRAMMES DURING 


THE PERIOD 20147 JULY 2020 








Tambe OCTA a usa e raport aki pa por ilustra na Comicion 
Europeo, por medio di un manera qualitativo y quantitativo, e 
significacion importante di e diferente proyectonan cu ta wordo 
realisa na e Overseas Territories cu contribucion y subsidio di 
fondonan di EU. 


E promer relato a cubri e periodo di 2014 pa juli 2018. Durante 
e afianan 2018 y 2019 OCTA a organisa diferente workshops 
na Bruselas. Cu patrosinacion di Union Europeo, Aruba a 
logra pa instancianan manera Universidad di Aruba, Instituto 
Pedagogico Arubano, Directie Economische Zaken, Directie 
Natuur en Milieu, representante di MinROIM, Bureau EU Aruba 
y otronan por a atende e workshopnan aki. 


E luna aki OCTA a logra finalisa e update di e relato aki, dus 
awor por mira e “state of play" te cu juli 2020. Tur e esfuersonan 
di parti di OCTA pa hisa e concientisacion y facilita e acceso pa 
diferente stakeholders local na programanan di EU a resulta cu 
awe por mira cu den apenas 1.5 aña, e participacion di Aruba 
a crece di 19 pa 43 proyectonan realisa cu fondonan manera 
Erasmus+ y European Solidarity Corps. Pues un crecemento 
di 126%. 





BLE ï; STATE OF PLAY BY OCT 











4 2 879763 
Anguilla Si A 
m Erasmuse 33 m 1220526 
European Solidarity Corps 4 2 182007 
Bonaire Erasmuse 1 1486 
British Virgin Erasmuse 2 o 
islands Horizon 2020 1 168553 
Cayman Island Erasmus+ 1 38780 
A Erasmus+ 4 888806 
aaa European Solidarity Corps 1 59159 
1 253754 
French 10 1303459 
Polynesia European Solidarity Corps 1 16582 
Horizon 2020 2 wm 
French Southern 
and Antarctic Interreg Indian Ocean 3 1 1575269 
Territories (TAAP) 
Erasmuse n 15 565225 
Greenland Horizon 2020 15 6 2178061 
Interreg NPA. 12 6 39827 
Montserrat Erasmuse 5 2 o 
cosme 1 1 394437 
NewCaledonia Erasmuse 33 5 904735 
Horizon 2020 5 4 89024 
saba 3 3 34064 
St-Barthelemy 3 2 o 
a 4 ma 
Sint Eustatius - A A 
Erasmus+ 38 6 385305 
i Interreg Caribbean 3 3 o 
Turks and Erasmuse 3 1 35304 
Caicos Islands Interreg Caribbean 1 1 o 











Dialuna 15 Maart 2021 M/S: INLINE 





Departamento di Salud Publico: 


UPDATE 15 DI MAART 2021 


Segun resumen di awe 29 persona a recupera, a registra un total di 26 caso nobo di Covid-19, di cual 1 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 490 test. ‘Postivity rate’ entre nos residentenan ta 16%. 


Casonan activo pa awe ta 268, cantidad di fayecido relaciona cu Covid-19 ta 79. 


Hospital ta informa cu tin un total di 33 persona interna di cual 9 ta den Cuido Intensivo y 24 riba unidad general di 
covid. 





RO VE ARUBA COVID-19 






RESIDENTE NO-RESIDENTE 





Casonan Nobo 26 25 1 
Activo 268 232 36 
Recupera 8074 7583 491 
Positivo 8421 7893 528 


Getest 114033 = ; 


Morto 79 78 1 

